google/wiki40b huggingface dataset:
Sogn og Fjordane Skogeigarlag

Sogn og Fjordane Skogeigarlag BA  er ei regional skogeierforening for Sogn og Fjordane og distriktsorganisasjon for Norges Skogeierforbund. Sogn og Fjordane Skogeigarlag har ca. 1124 medlemmer (2010) organisert i 21 lokale skogeierlag.  Laget har hovedkontor i Førde.
Laget bistår medlemmene med skogbruksplaner og planlegging av drifter, og kan også utføre hogst for medlemmene. Medlemmenes tømmersalg går gjennom andelslaget, som avtaler virkespriser med kjøperne.
Ennominae

Utseende

Artene i Ennominae er ofte gule eller gulbrune på farge, eller gråspraglete. Kroppen er vanligvis forholdsvis kraftig, og hannene har fjærformede antenner. Vingene er ofte noe flikete eller tannete, med markerte forhjørner. De fleste Ennominae er relativt store målere men det finnes også noen ganske små arter.

Levevis

Målere er sommerfugler og tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der målerens indre og ytre organer endres.
Kristiansand Badminton Klubb

Kristiansand Badminton Klubb (KBK, stiftet 1947) er en badmintonklubb i Kristiansand. Klubben har ca. 200 medlemmer fra 6 år og oppover. Klubben har fokus på å kombinere bredde og toppidrett på en god måte. Klubben bygde Badmintonsenteret på Lund som åpnet 10. januar 1987, senere solgt til Kristiansand kommune som landets første badmintonhall. Klubben har vært arrangør av nasjonale, så vel som internasjonale mesterskap innen idrettsgrenen. Av klubbens meritter er seire i 22 norske mesterskap for lag og like mange individuelle kongepokaler (2016).
Straight Outta Lynwood

Straight Outta Lynwood av «Weird Al» Yankovic ble lansert 26. september 2006 av Volcano Records i USA og er Yankovics sjette album. Albumet ble presentert på en tosidig «dual disc» med en DVD-side og en musikk-side som kan spilles i de fleste CD-spillere. Platen er ikke en CD, fordi den har en avspillings-sperre. 
DVD-siden inneholder seks animerte sanger, en dokumentar, 5.1-lyd og karaoke-tekst. PAL-versjonen for Europa og den Canadiske versjonen kommer ikke på tosidig plate, men på to plater: En musikkplate og en DVD med musikkvideo og dokumentar, men uten 5.1-lyd og karaoke.
Albumet ble spilt inn i juli 2005, februar 2006, april 2006 og juli 2006. Albumet er i sjangeren komedie og parodi og allmusic.com har gitt det 5 av 6 stjerner.
AFC West

Historie

Divisjonen ble stiftet i 1960 som American Football Leagues Western Divison. I 1970, da AFL og NFL ble slått sammen, endret divisjonen navn til AFC West.
Den original AFL West-divisjonen hadde fire medlemmer - Dallas Texans (Som flyttet til Kansas City i 1963 og skiftet navn til Kansas City Chiefs), Denver Broncos, Los Angeles Chargers (som flyttet til San Diego i 1961 og tilbake til Los Angeles i 2017) og Oakland Raiders Disse fire lagene har vært i AFL/AFC West siden divisjonen ble stiftet, og er nå de eneste lagene i divisjonen. På grunn av dette, og at de fire lagene har spilt mot hverandre to ganger i året i over et halvt århundre, blir hele divisjonen sett på som et stort og opphetet rivalisering.
Cincinnati Bengals spiste de to site AFL-sesongen i AFL West til tross for at de var lenger øst en Houston, hvor Houston Oilers spilte i AFC East. Bengals (sammen med Oilers) flyttet til AFC Central (tidligere NFL Century Division, nå AFC North) i 1970, og startet umiddelbart nye rivaliseringer med Cleveland Browns og Pittsburgh Steelers.
I 1977 ble Seattle Seahawks flyttet til AFC West etter å ha tilbragt sin første sesong i NFC West; de flyttet tilbae til NFC West i 2002. Tampa Bay buccaneers spilte sin første sesong i AFC West i 1976 før de flyttet til NFC Central i 1977.
Hvert av de fire lagene i AFC West vant en divisjonstittel innen de første fire årene etter omorganiseringen i 2002 - Oakland i 2002, Kansas City i 2003, San Diego i 2004 og Denver i 2005. Det er den eneste av de åtte divisjonene i NFL hvor alle lagene vant en tittel innen de første fire sesongene.
ESPNs Chris Berman refererer ofte til divisjonen som "AFC Smythe" på grunn av sin geografiske likhet til den gamle Smythe Division i NHL, som nå har blitt erstattet med Pacific Division.
I begynnelsen og midten av 2000-tallet ble divisjonen ofte referert til som ligaens vanskeligste divisjon delvis på grunn av hjemmebanefordelene i Empower Field at Mile High, Arrowhead Stadium, Qualcomm Stadium og Oakland Coliseum, selv om divisjonen i 2008 var ligaens dårligste siden AFC Central i 1985, da San Diego Chargers gikk til sluttspillet som divisjonsvinnere med et sammenlagtresultat på 8-8 mens New England Patriots gikk glipp av Wild Card-plassen etter å ha gått 11-5. I 2010 gikk Raiders 6-0 i divisjonen, men nådde ikke sluttspillet da de kun vant to kamper utenfor divisjonen.
Divisjonen var også svært svak i 2011, da Raiders tapte i sesongens siste kamp og Broncos vant divisjonstittelen 8-8. Kun NFC West i 2010 og NFC South har historisk sendt dårligere divisjonsvinnere til sluttspillet, da Seahawks vant divisjonen 7-9 og Panthers vant NFC South 7-8-1 i 2014. Med AFC (tidligere AFL) East er AFC West ligaens eldste divisjon.
Fylkesvei 5034

Fylkesveg 5034 går mellom Seimsfoss og Guddal i Kvinnherad kommune. Veiens lengde er 2,0 km.
Frem til 2019 hadde veien betegnelsen Fv52.
Tyrihansfeltet

Tyrihansfeltet er et norsk oljefelt i blokk 6407/1 på Haltenbanken i Norskehavet. Feltet ligger på ca. 270 meters dyp og består av forekomstene Tyrihans Sør, som ble oppdaget i 1983, og Tyrihans Nord, som ble oppdaget i 1984. Feltet inneholder kondensat, NGL og gass. Produksjonen startet 8. juli 2009 og feltet er ventet å produsere til 2029.
Tyrihans  er bygget ut med fem havbunnsrammer som er tilknyttet Kristin-plattformen på Kristinfeltet gjennom en 43 km lang rørledning. Her blir gassen sendt sammen med gass fra Kristin til Kårstø. Kondensat og olje blir sammen med produksjonen fra Kristinfeltet stabilisert og sendt gjennom en rørledning til Åsgard C for videre transport med tankskip. Operatør er oljeselskapet Statoil, som har en eierandel på 58,83 prosent.
Eleonore Charlotte av Sachsen-Lauenburg

Biografi

Eleonore Charlotte var datter av hertug Frans Henrik av Sachsen-Lauenburg (1604–1658) i hans ekteskap med Marie Juliane af Nassau-Siegen (1612–1665). Den 1. november 1676 giftet hun seg i Franzhagen med hertug Christian Adolf av Slesvig-Holsten-Sønderborg. De fikk fire barn. 
Hertug Christian Adolf var i 1667 gått konkurs med det lille hertugdømmet Sønderborg, og hadde måttet avlevere det til kongen. Eleonore Christine reiste til København for å forsøke å vinne hertugdømmet tilbake, men det eneste hun fikk ut av det var en livslang pensjon til ektemannen. Paret slo seg derfor ned på godset Franzhagen i Sachsen-Lauenburg, som hun havde arvet. Her grunnla de dynastiets Franzhagen-linje.
Hertug Christian Adolf døde den 11. januar 1702 i Hamborg. Eleonore Charlotte overlevde sin mann med 7 år og døde 62 år gammel den 26. januar 1709 i Franzhagen. Denne linje utdøde allerede samme år med sønnesønnen Christian Adolf. I 1716 ble slottet i Franzhagen brutt ned og fem lik fra slottskapellet flyttet til den nærliggende byen Büchen.
Soldatnytt

Soldatnytt er et informasjonsblad for vernepliktige i Forsvaret. Bladet blir gitt ut av Vernepliktsrådet  i Tillitsvalgtsordningen i Forsvaret. Soldatnytt blir skrevet og driftet av vernepliktige som avtjener sin førstegangstjeneste. Bladet ble etablert i 1979, og er inne i sin 39. årgang. Det blir utgitt seks utgaver årlig, med et opplag på ca. 27 000 eksemplarer. Ansvarlig redaktør pr. 2019 er Knut Ringen.
Den østkaribiske valutaunionen

Den østkaribiske valutaunionen (engelsk: Eastern Caribbean Currency Union; forkortet ECCU) er en valutaunion mellom de åtte østkaribiske statene Anguilla, Antigua og Barbuda, Dominica, Grenada, Montserrat, St. Kitts og Nevis, St. Lucia og Saint Vincent og Grenadinene.
ECCU har felles sentralbank; Eastern Caribbean Central Bank.
Aldri på en søndag

Aldri på en søndag (engelsk: Never on Sunday, gresk: Ποτέ Την Κυριακή, Pote Tin Kyriaki) er en  gresk svart-hvit romantisk  filmkomedie fra 1960. Filmen forteller historien til Ilya, en selvstendig frilyndt prostitutert som bor i havnebyen  Pireus i Hellas og Homer, en amerikansk turist fra Middletown, Connecticut  — en lærd professor, forelsket i alt som er gresk. Homer føler at Ilyas levemåte er et typisk eksempel på degraderingen av den greske klassiske kultur og forsøker å styre henne inn på moralens rette stier, mens Ilya på sin side prøver å løsne på snippen til den stive  Homer. Filmen er en variasjon av Pygmalion plus historien om  "gatepiken med gullhjertet"..
Hovedrollene spilles av Melina Mercouri og Jules Dassin. Filmen gir et innblikk i gresk kultur med dans, musikk og språk.
Filmens gjennemgangsmelodi, spilt på det greske strengeinstrumentet bouzouki ble en hit på 1960-tallet og bragte komponisten Manos Hadjidakis, Oscar for beste melodi.
Den vant også Oscar for beste sang komponert av Manos Hadjidakis. Den ble nominert til, henholdsvis Oscar for beste kvinnelige hovedrolle (Melina Mercouri), beste kostymer, beste  Black-and-White, Oscar for beste regi (Jules Dassin) og Oscar for beste originalmanus (Dassin). Mercouri vant også for beste kvinnlige skuespiller Filmfestivalen i Cannes i 1960.
N. Sørensens trikotfabrik

CN. Sørensens Trikotfabrik var en tekstilbedrift i Oslo. Den ble etablert i 1883, og produserte trikotasje (strikkede klær).
Lepismatidae

Utseende

Lepismatidae har en avlangt dråpeformet kroppsform og er gjerne ca. 1 centimeter lange. Kroppen er kledt med løstsittende, ofte metallisk fargede skjell. Antennene er lange og tynne, trådformede, fasettøynene ganske små. Som andre Zygentoma har de kjever (mandibler) med to ledd-knuter (condyler). Bakerst har de tre lange haletråder, de på sidene kalles cerci og midt-tråden terminalfilament.

Levevis

Lepismatidae lever på steder med høy luftfuktighet. Ved siden av arter som lever i menneskelige omgivelser, finner man mange arter som lever utendørs, i jord eller under løv osv. Dyrene trives best på litt varme steder, og i hus er de mest vanlige på kjøkken og bad, eller i kjellere som har kombinasjonen fuktige og varme rom. 
Dyrene er lyssky og er aktive i mørke (nattaktive). De kryper rundt om natten, på leting etter mat. Om dagen gjemmer de seg i gulvsprekker og lignende.
Dyr som lever i menneskelige omgivelser, lever av matrester, tapetklister, papir og lignende. De viltlevende artene lever av alger, sopp og detritus (dødt organisk materiale).

Utvikling

Hunnen legger opptil 100 egg, enkeltvis eller noen få sammen, som regel skjult i sprekker eller i forbindelse med næringsstoffer. De nyklekte larvene er de Ca. 2 mm lange. De har åtte hudskift før de er utvokst og kjønnsmodne.
De har ametabol utvikling, det vil si at de ikke har «forvandling» (metamorfose), noe puppestadium. Nymfene er like de utvokste (kjønnsmodne) individene (imago), bortsett fra størrelsen. 
I vanlig romtemperatur tar det Ca. 6 måneder før de blir voksne, og kan leve i 2-4 år.

Skadedyr

Lepismatidae kan gjøre skade i hus, ved at de gnager i papir. De kan også være plagsomme når de finnes på kjøkken og bad. Men normalt innebærer ikke aktivitet av disse dyrene noen fare. De er kanskje heller «nyttige» da de er en indikator på at det kan være problemer med høy fuktighet i et rom. Senkes luftfuktigheten og det blir et tørrere klima, vil dyrene forsvinne av seg selv.
Rolf Adolf Hansen

Hendelsen på Herøya

Hansen bodde på Herøya ved Porsgrunn under krigen sammen med sin kone Elna Mary Smith og sin unge datter på ett år. En dag som han hadde drukket alkohol, var han oppbragt og sint på den tyske okkupasjonsmakt. Han tok på seg sin militæruniform, og sa til sin kone at han skulle skyte den første tyskeren han så. Han gikk så ut og kom i basketak med en soldat, og sistnevnte ble skutt og skadet. Hansen stakk av, men han mistet en knapp under basketaket. Denne knappen førte til at han ble funnet, og han ble ført til Arendal hvor han ble stilt for krigsrett.

Dommen og henrettelsen

I krigsretten i Arendal ble han dømt til fem års tukthus, og dødsstraff. Hansen søkte om benådning, men dette ble avslått av general Nikolaus von Falkenhorst.
Han sonet ikke straffen i tukthus, men ble sendt rett til henrettelse på Storesand på Fevik. Ifølge sokneprest Halvor B. Sigurdsen fra Barbu kirke, som var med, ble den tomme kisten båret til henrettelsestedet 17. januar 1941, samtidig med at Hansen ble ført ned. Hansen ga presten et bilde av sin ett år gamle datter, hvor han hadde skrevet på baksiden: «Farvel elskede». Han ble så henrettet, 24 år gammel, ved skyting, bundet til et tre. Kisten med Hansen i ble ført til Kristiansand, hvor den ble lagt i en umerket grav på Kristiansand hovedkirkegård, 22. januar samme år. Det ble avslått å få liket utlevert.
Det har blitt i ettertid blitt spekulert på om henrettelsen ble gjennomført for å statuere et eksempel fra tyskernes side.
Synet av blodet og prosjektilene i treet dagen etter henrettelsen gikk dypt inn på beboerne på Fevik. Ingen visste hva som hadde skjedd, annet at noen hadde blitt skutt av tyske soldater. Over 60 år senere, kom det frem hvem som var blitt henrettet.

Graven

Selv på oppfordring fra de etterlatte under krigen ville ikke tyskerne oppgi hvor Hansen var gravlagt. Einar Svendsen fra Kristiansand fant papirer om henrettelsen og hvor graven lå, da han på jakt etter papirer om russergraver på Statsarkivet fant tyske papirer hvor graven var tegnet ned. Det sto beskrevet at graven lå i parsell 1, rekke D, nr. 2. Beskrivelsen var blitt sendt til Krigsretten, men var aldri blitt gitt videre til etterlatte eller andre.
Det viste seg så at politiet etter krigen hadde forsøkt å finne ut hvem som lå gravlagt i graven, men opplysninger som ble gitt var at det var en ukjent tysk soldat. En politirapport fra 1946 stadfestet at saken var uoppklart. Det tok 63 år før det kom frem hvem som hadde blitt lagt i graven.
French Open 2017 – Singel menn

French Open 2017 – Singel menn ble spilt fra 28. mai til 11. juni 2017.
Volda prestegård

Volda prestegård er noen hundre meter sørøst for Volda kirke, på sørsiden av Øyraelva. Før 1758 lå prestegården på nordsiden.
Hovedbygningen er et laftebygg (ca. 1818) i to etasjer, og det finnes også et stabbur (ca. 1900) og et eldhus fra 1800-tallet. Sistnevnte har blitt ombygd til garasje med hønsehus i den ene enden. De tre bygningene er fredet.
Chengjiang (Yuxi)

Chengjiang (kinesisk: 澂江县, ofte også skrevet 澄江县; pinyin:  Chéngjiāng Xiàn) er et fylke i provinsen Yunnan i Folkerepublikken Kina. Det ligger i byprefekturet Yuxi.
Befolkningen var på 146 293 innbyggere i 1999.

Fossilområde på verdensarvlisten

Området har svært rike fossilfunn fra den kambriske eksplosjon i et skiferområde i et fjellparti, i fjellet Maotian Shan. Disse fossilene regnes som et av de mest betydningsfulle fossilfunn fra 1900-tallet. Ikke bare er de svært klare og detaljerte, men de dekker et bredt spekter av fauna og er av stor betydning for forståelsen av evolusjonen av liv på jorden.  
Fossilene ble først oppdaget av Hou Xian-guang, professor ved Yunnanuniversitetet i Kunming.
Funnområdet ble i 2012 erklært del av verdensarven.

Økonomi

Den viktigste inntektskilden for fylket er utvinning av de usedvanlig rike fosfatforekomstene der.

Administrative enheter

Storkommunene Fenglu 凤麓镇, Longjie 龙街镇, Yousuo 右所镇, Yangzong 阳宗镇, Haikou 海口镇, Jiucun 九村镇
Husabø gravplass

Husabø gravplass er en gravlund i Leikanger kommune i Sogn og Fjordane, litt vest for Hermansverk. Gravlunden avlaster Leikanger kirkegård.
Gravplassen ble anlagt i 1990-årene, og det ble i den forbindelse gjennomført arkeologiske undersøkelser, ettersom gravplassen ligger i et område med gamle gravrøyser. På nedsiden av gravplassen er en portal med integrert servicebygg som ble ferdigstilt i 1998.
Heptispa

Utseende

Små (4 - 5 millimeter), avlange og slanke, mørke bladbiller, gjerne med metallglan. Dekkvingene er kraftig punkterte. Hodet er nokså lite, antennene kraftige, holdes gjerne samlet og framoverrettet. Pronotum er rundet, kraftig punktert. Antennene består av 7 ledd og er korte og noe utvidet mot spissen. Dekkvingene er jevnbrede, ca. tre ganger så lange som pronotum, og har 7 hele og en forkortet punktstripe, stripene er ordnet parvis, og tre opphøyde lengderibber, punktene grove og noe spredte.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Slekten kan finnes på planter fra flere ulike familier.

Utbredelse

Slekten er utbredt fra Mexico i nord til Brasil i sør.
Smalahovesleppet

Smalahovesleppet er en matfestival for smalahove som avholdes hvert år på Voss i månedsskiftet september–oktober. Festivalen har mer enn bare smalahove, og på festivaldagene blir både ølbrygging, flatbrødbaking og andre mattradisjoner vist frem på Vossevangen. Festivalen har også fått sin egen nummererte og spesialtappet Smalahoveakevitt som kun omsettes hos Vinmonopolet på Voss.
Solnetsjnyj

Solnetsjnyj - tidligere Uzhur-4 - er en lukket by som ligger i sørvestre delen av Krasnojarsk kraj, i kommunen Uzjur, 301 kilometer fra Krasnojarsk. Byen huser hovedkvarteret og militærstaben til 62. strategiske missildivisjon.
Forus Næringspark

Forus Næringspark AS er et offentlig eid selskap som utvikler og tilrettelegger næringstomter ved Forus-området på Nord-Jæren. Selskapet er eid av Sandnes kommune (49%), Stavanger kommune (49%) og Sola kommune (2%).
Næringsparken ligger ved skjæringspunktet for de tre eierkommunene, på Forus, Jåttå og Godeset i Stavanger, Røyneberg i Sola, og på Stokka i Sandnes.
Eugenio Scalfari

Bakgrunn

Eugenio Scalfari begynte på sine videregående studier ved Liceo Mamiani i Roma, men fortsatte i Sanremo (dit familien, som var av kalabriske røtter, hadde flyttet for en tid) der han fullførte ved skolen G.D. Cassini. Der ble han kjent med den jevnaldrende senere forfatter Italo Calvino.
Til å begynne med var han, som mange italiener på den tid, en engasjert fascist. Han beskrev seg selv senere som «ung, lykkelig og fascist». Senere tok hans politiske utvikling nye retninger; i alt skulle han være medlem av fire politiske partier, det ene etter det andre.

Karriere

Med utdannelse i jus og med en interesse for journalistikk og politikk, arbeidet Scalfari for etterkrigsmagasinene Il Mondo og L'Europeo. I 1955 var han blant stifterne av det politiske partiet Partito Radicale, PR (Det radikale parti).
Sammen med Arrigo Benedetti grunnla han i oktober 1955 et av de fremst nyhetsavisene i Italia, L'Espresso, med finansiering fra den progressive industralisten Adriano Olivetti, fabrikant av Olivetti skrivemaskiner. Den erfarne Benedetti, som hadde ledet nyhetsmagasinet L'Europeo (1945–54), var den første sjefredaktør fram til 1963, da Scalfari overtok.
I januar 1976 lanserte Gruppo Editoriale L'Espresso også den liberale avisen La Repubblica i fellesskap med Arnoldo Mondadori Editore. Scalfari ble sjefredaktør og virket i denne posisjonen fram til 1996. Få hadde tro på at foretaket ville bli en suksess i det allerede overfylte italienske avismarkedet, men under Scalfaris dyktige ledelse fikk La Repubblica framgang i en slik grad at det rivaliserte det prestisjetunge Corriere della Sera i både omsetning og status.
Scalfari forble aktiv i både La Repubblica og L'Espresso. Han utga også en rekke bøker, blant annet l’Autunno della Repubblica («Republikkens høst») (1969) og romanen Il Labirinto («Labyrinten») (1998).
Som journalist var han særlig aktiv i undersøkende journalistikk, avdekket illegale høyreekstreme aktiviteter og betydelige dekkhistorier hos myndighetene. Sammen med Lino Jannuzzi avdekket han i mai 1967 et forsøk på statskupp i 1964 ved general Giovanni Di Lorenzo.
Politiker: I 1968 ble Scalfari innvalgt til Italias deputertkammer (1968–1972) som uavhengig tilknyttet Italias sosialistparti (Partito Socialista Italiano, PSI) og overga da posisjonen som redaktør til Gianni Corbi.
Etter 1972 vedvarte han som spaltist og nådde en betydelig berømmelse. Ette valget av pave Frans i 2013 ble han, da godt oppe i 80-årene innbudt til lange intervjuer med paven. Han tok ikke notater og publiserte dem etter hukommelsen. Disse intervjuene har på grunn av mange enkeltheter vakt stor oppsikt, både på grunn av innholdet og at han som åpen ateist hadde en slik tilgang til paven. I 2013 fikk han slik en personlig og detaljert utlegning fra pave Frans om ateisme og tilgivelse.
Weston kullkraftverk

Weston kullkraftverk er et kullkraftverk i Marathon County i delstaten Wisconsin i det nordlige USA. Det har en installert produksjonskapasitet på 1042 MW, fordelt på 4 ulike blokker / turbiner. Operatør er Wisconsin Power & Light Co.
Anlegget ble bygget ut i årene 1954–2008, inklusive utvidelser. Anlegget er idag svært moderne og avansert teknologisk sett. Brenselkilden er sub-bitumenøst kull.
The Other Canon Foundation

The Other Canon Foundation er et økonomisk senter og nettverk for heterodoks økonomisk forskning grunnlagt av Erik S. Reinert. Navnet henspiller til at det finnes en alternativ kanon til den rådende nyklassiske økonomien.
Veldig forenklet kan man si at nyklassikerne fokuserer på perfekt konkurranse og et marked i likevekt, mens The Other Canon handler mye om fordelen av konkurransefortrinn i et historisk perspektiv. En annen vesensforskjell er at det nyklassiske tenkesettet hovedsakelig er mekanistisk; The Other Canon har entreprenørskap og uforutsigbare menneskelige aktører i førersetet. Utgangspunktet for den vitenskapelige tilnærmingen til økonomifaget er gjennom mennesket produsenten i stedet for mennesket konsumenten i tillegg til at empiri og økonomisk historie tillegges stor vekt i teorier om utviklingsøkonomi i motsetning til nyklasissistene. For The Other Canon Foundation er The Other Canon navnet på «den andre linjen» som utfordrer hovedstrømmene i dagens økonomiske tenkning.
The Other Canon har utviklet seg med grunnlag i tenkere som Schumpeter, Keynes, Marx, tidlig Alfred Marshall, Adam Smith (særlig tankene i Theory of Moral Sentiments), Shackle og mange flere.
Sølvtaggen

Sølvtaggen er en norsk reklamekonkurranse for gode og kreative løsninger på Internett. Sølvtaggen arrangeres av INMA (Interesseorganisasjonen for interaktiv markedsføring. Målet for Sølvtaggen er å fremme den gode ideen og kreative løsninger for interaktive kampanjer for å synliggjøre interaktiv reklame for bransjen og vise hvilke muligheter nettreklame kan gi. 
Hver måned deler en jury ut Sølvtaggen til det beste interaktive arbeidet. Hele kampanjer eller enkeltarbeider kan sendes inn, og de tolv månedsvinnerne nomineres automatisk til "Årets Gulltagg" på Gulltaggen. Jurymedlemmene gis også muligheten til å nominere ett arbeid hver ved siste jurymøte før Gulltaggen, slik at opptil 20 arbeid kan nomineres til Gulltaggutdelingen i 2007.
Det er gratis å sende inn jobber til Sølvtaggen og bidragene kan sendes inn frem til den siste i hver måned. Sølvtaggen er med på å inspirere både annonsører og designere, og  bidragene er blant de beste i Norge på kreative løsninger.
Morten Aspeli

Personlig

Aspeli er nevøen til Odd Aspeli, som var ordfører i Vang og Hamar fra 1987 til 1999.
Argumenty i Fakty

Argumenty i Fakty (russisk: Аргументы и факты, argumenter og fakta) er en avis som blir utgitt i Moskva, Russland. Lokalutgaver utgis i 54 andre russiske byer, samt nasjonale utgaver i Armenia, Georgia, Kasakhstan, Kirgisistan, Ukraina, Moldavia og Hviterussland. Det finnes også en europeisk utgave.
Avisen ble grunnlagt i 1978 av en organisasjon ved navn "Viten" (russisk: Знание). På 80-tallet var det en reformorientert avis som var en forkjemper for glasnost. I 1990 satte de en verdensrekord for største opplag (33,5 millioner eksemplarer i den tidligere Sovjetunionen). For øyeblikket finnes det 8 millioner lesere som leser avisen hver uke.
Parafinmotor

Historie

George Brayton bygde en motor som benyttet parafin som drivstoff i 1882.